ഡല്ഹിയില് ചാവറ കള്ച്ചറല് സെന്റര് പ്രവര്ത്തനം ആരംഭിക്കുന്നു കോട്ടയം: കലാസാഹിത്യ സാംസ്കാരിക മതാന്തര സംവാദ പ്രവര്ത്തനങ്ങളിലൂടെ സമൂഹത്തില് നന്മയും സമാധാനവും ഐക്യവും വളര്ത്തുക എന്ന ലക്ഷ്യവുമായി സിഎംഐ സഭയുടെ നേതൃത്വത്തില് ഡല്ഹിയില് ചാവറ കള്ച്ചറല് സെന്റര് പ്രവര്ത്തനം ആരംഭിക്കുന്നു. വൈവിധ്യത്തെ ആഘോഷമാക്കുക എന്നാല് ഭാരതീയതയെ ആഘോഷമാക്കുകയാണ് എന്ന ദര്ശനത്തിലൂന്നി, സമൂഹത്തില് സൗഹാര്ദ വും ഐക്യവും സമാധാനവും നിലനിര്ത്തുന്നതില് മതങ്ങളുടെ പങ്ക് എന്ന വിഷയത്തില് വിവിധ മത പ്രതിനിധികള് പങ്കെടുക്കുന്ന വെബിനാര് സംഘടിപ്പിച്ചാണ് തുടക്കം. ഇന്നു വൈകുന്നേരം 5.30 നാരംഭിക്കുന്ന വെബിനാര് സിബിസിഐ സെക്രട്ടറി ജനറലും മഹാരാഷ്ട്ര , വസായ് രൂപത അധ്യക്ഷനുമായ ആര്ച്ച് ബിഷപ്് ഡോ. ഫെലിക്സ് മച്ചാഡോ ഉദ്ഘാടനം ചെയ്യും. സിഎംഐ സഭാ പ്രിയോര് ജനറല് റവ.ഡോ.തോമസ് ചാത്തംപറന്പില് അധ്യക്ഷത വഹിക്കുന്ന ചടങ്ങില് ഗവണ്മെന്റ് ഓഫ് ഇന്ത്യയുടെ സെന്ട്രല് അഡ്വൈസറി കോണ്ടാക്്ട്് ലേബര് ബോര്ഡ് ഏകാംഗ വിദഗ്ധ സമിതി ചെയര്മാനായ ഡോ. സി.വി.ആനന്ദബോസ് മുഖ്യപ്രഭാഷണം നടത്തും. സിഎംഐ സഭയുടെ വിദ്യാഭ്യാസ മാധ്യമവിഭാഗം ജനറല് കൗണ്സിലര് റവ.ഡോ. മാര്ട്ടിന് മള്ളാത്ത് പ്രസംഗിക്കും. ഭാരതത്തിലെ ഒന്പതു മതങ്ങളുടെ വ്യത്യസ്തമായ പ്രാര്ഥനാഗാനമഞ്ജരിയും ഉണ്ടായിരിക്കുമെന്ന് ഡയറക്്ടര് ഫാ. റോബി കണ്ണന്ചിറ, ഡല്ഹി സിഎംഐ ഭവന് സുപ്പീരിയര് ഫാ. ആന്റോ കാഞ്ഞിരത്തിങ്കല് എന്നിവര് അറിയിച്ചു.